# Minimālo valsts sociālās apdrošināšanas obligāto iemaksu (minimālās iemaksas) korekcijas uzskaite

Saskaņā ar likumā “Par valsts sociālo apdrošināšanu” un uz tā pamata izdotajos normatīvajos aktos noteikto Valsts sociālās apdrošināšanas aģentūra katrai konkrētai apdrošināmajai personai triju mēnešu laikā pēc attiecīgā ceturkšņa beigām aprēķina minimālās iemaksas, kas papildus jāveic darba devējam par darba ņēmējiem, un līdz trešā mēneša 20.datumam paziņo to Valsts ieņēmumu dienestam (VID).

Darba devējs VID Elektroniskās deklarēšanas sistēmā (EDS) vienas darba dienas laikā saņem informāciju par aprēķinātajām minimālajām iemaksām.

Darba devējam ir pienākums līdz trešā mēneša 23. datumam no paziņojuma saņemšanas no saviem līdzekļiem veikt minimālās iemaksas.

28. Saistības ir budžeta iestādes pašreizējs pienākums, kurš radies pagātnes notikumu rezultātā un kura izpildei ir nepieciešams resursu izlietojums.

29. Pagātnes notikums, kura dēļ izveidojas pašreizējs pienākums, rodas, ja:

29.1. pienākuma izpildi paredzēts nodrošināt tiesību aktos noteiktajā kārtībā;

29.2. notikums (kas var būt budžeta iestādes darbība) ir devis citām personām pamatotu iemeslu sagaidīt, ka budžeta iestāde izpildīs attiecīgo pienākumu.

Budžeta iestādes grāmatvedības uzskaitē atbilstoši saņemtajai informācijai VID EDS sistēmā par minimālajām iemaksām atzīst pamatdarbības izdevumus un saistības. Saskaņā ar Ministru kabineta 2018. gada 13. februāra noteikumiem Nr. 87 “Grāmatvedības uzskaites kārtība budžeta iestādēs” (turpmāk – MK Nr.87) budžeta iestādēm informācijas saņemšanas datumā rodas pašreizējs pienākums norēķināties par minimālajām iemaksām, kas aprēķinātas, pamatojoties uz darbinieka gūtajiem ienākumiem un veiktajām valsts sociālās apdrošināšanas obligātajām iemaksām noteiktā laika periodā, tai skaitā iepriekšējā pārskata gadā.

Attiecīgi budžeta iestādes izdevumus un saistības par minimālajām iemaksām atzīst pārskata periodā, kurā saņemts paziņojums VID EDS sistēmā:

|  |  |
| --- | --- |
| Periods | Datums |
| Saņem paziņojumu EDS | Attiecina izdevumus grāmatvedībā |
| I ceturksnis (01.01.gggg.-31.03.gggg.) | 21.06.gggg | 21.06.gggg |
| II ceturksnis (01.04.gggg.–30.06.gggg.) | 21.09.gggg. | 21.09.gggg. |
| III ceturksnis(01.07.gggg. –30.09.gggg.) | 21.12.gggg. | 21.12.gggg. |
| IV ceturksnis (01.10.gggg. –31.12.gggg.) | 21.03.gggg+1. | 21.03.gggg+1. |
| Par gggg. gadu | 31.03.gggg+1. | 31.03.gggg+1. |

Valsts ieņēmumu dienests atzīst prasības un ieņēmumus pārskata periodā, kurā saņem informāciju no VSAA un informē darba devēju.